ai4bharat/Pralekha huggingface dataset:
சுற்றுச்சூழல் மற்றும் வனத்துறை அமைச்சகம்
சிவிங்கிப் புலித் திட்டத்திற்கு வழிநடத்தும் குழு அமைக்கப்பட்டுள்ளது
சிவிங்கிப் புலித் திட்டத்திற்கு வழிநடத்தும் குழு அமைக்கப்பட்டுள்ளது. மத்திய பிரதேச அரசுடன் மேற்கொள்ளப்பட்ட ஆலோசனைக்குப் பின் தேசிய புலிகள் பாதுகாப்பு ஆணையம் இந்தக் குழுவை அமைத்துள்ளது. சிவிங்கிப் புலிகள் அறிமுகம், கண்காணிப்பு, திட்டத்தில் முன்னேற்றம் போன்றவை தொடர்பாக இந்தக் குழு மத்திய பிரதேச வனத்துறைக்கும், தேசிய புலிகள் பாதுகாப்பு ஆணையத்திற்கும் ஆலோசனைகளை வழங்கும்.
புதுதில்லி உலக புலிகள் கூட்டமைப்பின் பொதுச்செயலாளர் டாக்டர் ராஜேஷ் கோபால் தலைமையிலான இந்தக் குழுவில் இத்துறை சார்ந்த வல்லுநர்கள் மேலும் பத்து பேர் உறுப்பினர்களாக இடம் பெற்றுள்ளனர். இது தவிர சிவிங்கிப் புலிகள் தொடர்பான ஆலோசனைக் குழு ஒன்றும் ஏற்படுத்தப்பட்டுள்ளது. இதில் சர்வதேச வல்லுநர்கள் நான்கு பேர் இடம் பெற்றுள்ளனர். தேவைப்படும் போது இந்த குழுவிடமிருந்து ஆலோசனை பெறப்படும்.
நுகர்வோர் நலன், உணவு மற்றும் பொது விநியோகம் அமைச்சகம்
2020-21-ம் ஆண்டு காரீப் சந்தை பருவத்துக்கான குறைந்தபட்ச ஆதாரவிலை செயல்பாடுகள்
2020-21-ம் ஆண்டுக்கான காரீப் சந்தை பருவத்தின் வருகை ஏற்கனவே தொடங்கி விட்டது. முந்தைய பருவகாலங்களில் மேற்கொள்ளப்பட்டது போல ஏற்கனவே இருக்கும் குறைந்த பட்ச ஆதார விலை திட்டத்தின் அடிப்படையில் விவசாயிகளிடம் இருந்து குறைந்தபட்ச ஆதரவு விலையில் 2020-21-க்கான காரீப் பயிர் அறுவடை மீதான கொள்முதலை அரசு தொடர்ந்து மேற்கொண்டு வருகிறது.
பஞ்சாப், ஹரியானா, உ.பி., தமிழ்நாடு, உத்தரகாண்ட், சண்டிகர், கேரளா மற்றும் ஜம்மு& காஷ்மீர் உள்ளிட்ட பல்வேறு கொள்முதல் மாநிலங்கள் மற்றும் யூனியன் பிரதேசங்களில் 6.09 லட்சம் விவசாயிகளிடம் இருந்து நடைபெற்றுவரும் 2020-21 காரீப் சந்தைப் பருவத்தில் கடந்த 15.10.2020 வரை 69.53 லட்சத்துக்கும் அதிகமான மெட்ரிக் டன் நெல்லை, இந்திய உணவு கழகம் உட்பட அரசின் இதர கொள்முதல் முகமைகளும் கொள்முதல் செய்துள்ளன. மொத்த குறைந்த பட்ச ஆதார விலையாக இது வரை ரூ.13,12,812 கோடி தரப்பட்டுள்ளது.
மாநிலங்களில் இருந்து வந்த பரிந்துரைகளின் அடிப்படையில், 2020 காரீப் சந்தைப் பருவத்துக்கு எண்ணைய் வித்துகள் மற்றும் பருப்பு வகைகள் 41.67 லட்சம் மெட்ரிக் டன் அளவுக்கு கொள்முதல் செய்வதற்கு தமிழ்நாடு, கர்நாடகா, மகாராஷ்டிரா, தெலங்கானா, குஜராத், ஹரியானா, உத்தர பிரதேசம், ஒடிசா, ராஜஸ்தான் மற்றும் மத்தியபிரதேச மாநிலங்களுக்கு அனுமதி அளிக்கப்பட்டுள்ளது. மேலும் 1.23 லட்சம் மெட்ரிக் டன் கொப்பரைத் தேங்காய் கொள்முதல் செய்வதற்கு ஆந்திர பிரதேசம், கர்நாடகா, தமிழ் நாடு மற்றும் கேரளா மாநிலங்களுக்கும் அனுமதி வழங்கப்பட்டுள்ளது.
மேலும் விவரங்களுக்கு இந்த ஆங்கில செய்தியை பார்க்கவும்;
https://pib.gov.in/PressReleasePage.aspx?PRID=1665200
சுற்றுச்சூழல் மற்றும் வனத்துறை அமைச்சகம்
லைஃப் இயக்கம்- இணைய வழி பசுமை உரையாடல் தொடர்- அறிவு அறிவியல் மற்றும் நாம்
லைஃப் இயக்க விழிப்புணர்வுத் திட்டத்தின் ஒரு பகுதியாக இயற்கை வரலாற்றுக்கான தேசிய அருங்காட்சியகம், சுற்றுச்சூழல், வனம் மற்றும் பருவநிலை மாற்ற அமைச்சகம் ஆகியவை 2023 பிப்ரவரி 6 முதல் 10 வரை “அறிவு அறிவியல் மற்றும் நாம்” என்ற 5 நாள் இணைய வழி பசுமை உரையாடல் தொடருக்கு ஏற்பாடு செய்துள்ளன. ஜமால்பூர், ஃபாசில்பூர் பாட்லி  கிராமங்களின் டிஜிட்டல் நூலகங்களைச் சேர்ந்த மாணவர்களுடன் நாட்டின் இதரப்பகுதி மாணவர்களுமாக பிப்ரவரி 6ம் தேதி முதல் நாள் நிகழ்வில் ஏராளமான மாணவர்கள் பங்கேற்பார்கள். இதில் பிரபல ஆராய்ச்சி நிறுவனங்களைச் சேர்ந்த விஞ்ஞானிகள் உரையாற்றுவார்கள். இதைத்தொடர்ந்து மாணவர்களுடன் கலந்துரையாடல் நடைபெறும். இந்த நிகழ்ச்சி, சுற்றுச்சூழல் தொடர்பான, முக்கிய பிரச்சனைகள் குறித்து விழிப்புணர்வு ஏற்படுத்துவதை நோக்கமாக கொண்டது.
நிதி அமைச்சகம்
நிதி நிலைத்தன்மை மற்றும் வளர்ச்சிக் குழுவின்  22வது கூட்டத்துக்கு திருமதி. நிர்மலா சீதாராமன் தலைமைத் தாங்கினார்.
நிதி நிலைத்தன்மை மற்றும் வளர்ச்சிக் குழுவின்  22வது கூட்டத்துக்கு மத்திய நிதி மற்றும் பெருநிறுவன விவகாரங்கள் அமைச்சர் திருமதி. நிர்மலா சீதாராமன் இன்று தலைமை தாங்கினார்.
நிதி மற்றும் பெருநிறுவன விவகாரங்கள் துறை இணை அமைச்சர் திரு. அனுராக் தாகூர்; இந்திய ரிசர்வ் வங்கி ஆளுநர் திரு. சக்திகாந்த தாஸ்; நிதித்துறை / வருவாய்த் துறைச் செயலாளர்,, திரு. அஜய் பூஷண் பாண்டே; பொருளாதார விவகாரங்கள் துறை செயலாளர் திரு. தருண் பஜாஜ்; நிதி சேவைகள் துறை செயலாளர் திரு. தேபாசிஷ் பாண்டா; செயலாளர், மின்னணு மற்றும் தகவல் தொழில்நுட்ப அமைச்சகம், திரு. அஜய் பிரகாஷ் சாவ்ஹானே; செயலாளர், பெருநிறுவன விவகாரங்கள் அமைச்சகம், திரு. இன்ஜெட்டி ஸ்ரீநிவாஸ்; தலைமைப் பொருளாதார ஆலோசகர் திரு. கிருஷ்ணமூர்த்தி வி. சுப்பிரமணியன்; இந்தியப் பங்கு மற்றும் பரிவர்த்தனை வாரியத் தலைவர் திரு. அஜய் தியாகி; இந்தியக் காப்பீட்டு ஒழுங்குமுறை மற்றும் வளர்ச்சி ஆணையத் தலைவர் திரு. சுபாஷ் சந்திர குந்தியா; ஓய்வூதிய நிதி ஒழுங்குமுறை மற்றும் வளர்ச்சி ஆணையத் தலைவர் திரு. சுப்ரதிம் பந்தோப்பாத்யாய்; மற்றும் இந்திய திவால் நிலை வாரியத் தலைவர் டாக்டர். எம். எஸ். சாஹூ உள்ளிட்ட இந்திய அரசு மற்றும் நிதித்துறை ஒழுங்குமுறை அமைப்புகளின் மூத்த அதிகாரிகள் இந்தக் கூட்டத்தில் கலந்து கொண்டனர்.
தற்போதைய உலகளாவிய மற்றும் உள்நாட்டுப் பெரும்-பொருளாதார நிலைமை, நிதி நிலைத்தன்மை மற்றும் பாதிப்புக்குள்ளாகக்கூடிய விஷயங்கள், வங்கிகள் மற்றும் இதர நிதி நிறுவனங்கள் எதிர்கொள்ளக்கூடிய முக்கிய விஷயங்கள், ஒழுங்குமுறை மற்றும் கொள்கை அளவிலான பதில் நடவடிக்கைகள், வங்கி சாரா நிதி நிறுவனங்கள்/வீட்டுக் கடன் நிறுவனங்கள்/சிறு கடன் நிறுவனங்களின் பணப்புழக்கம் மற்றும் நிதி வலிமை மற்றும் இதர தொடர்புடைய விஷயங்கள் குறித்து இந்தக் கூட்டம் ஆய்வு செய்தது. மேலும், சந்தையின் நிலையற்றத்தன்மை, உள்நாட்டு வளங்களைச் சேகரித்தல் மற்றும் மூலதன ஓட்ட விஷயங்களும் இந்தக் குழுவால் விவாதிக்கப்பட்டன.
கொவிட்-19 பெருந்தொற்று நெருக்கடியின் ஒட்டுமொத்த பாதிப்பும், அதிலிருந்து மீளும் கால அளவும் தற்போது தெரியாததால், உலக நிதி அமைப்புக்கு கொவிட்-19 ஒரு மிகப்பெரிய அச்சுறுத்தலாக உள்ளது என்று இந்தக் குழு பதிவு செய்தது. பெருந்தொற்றின் பாதிப்பை எதிர்கொள்ளும் நோக்குடன் எடுக்கப்பட்ட உறுதியான நிதி மற்றும் நிதிக்கொள்கை நடவடிக்கைகள் முதலீட்டாளர்களின் உணர்வுகளைக் குறுகிய காலத்துக்கு நிலைப்படுத்தி இருந்தாலும், நிதி பாதிப்புகளை இடைப்பட்ட மற்றும் நீண்ட காலத்துக்கு வெளிப்படுத்துவதற்கு, அரசு மற்றும் அனைத்து ஒழுங்குமுறை அமைப்புகளும் தொடர்ந்து நிதி நிலைமைகளைக் கண்காணிக்க வேண்டிய தேவை இருக்கிறது. நிதிச் சந்தைகளின் பாதிப்புகளை நீண்ட காலத்துக்குத் தவிர்ப்பதை நோக்கியே அரசு மற்றும் ஒழுங்குமுறை அமைப்புகளின் நடவடிக்கைகள் உள்ளன.
(Visitor Counter : 271
பாதுகாப்பு அமைச்சகம்
மேற்கு வங்கத்தில் யாஸ் புயலுக்கு உதவ ராணுவம் தயார்நிலை
மேற்கு வங்கத்தில் யாஸ் புயல் பாதிப்பு ஏற்பட்டால் மீட்பு மற்றும் நிவாரண நடவடிக்கைகளில் ஈடுபட இந்திய ராணுவத்தின் கிழக்கு கட்டுப்பாட்டு மண்டலம் தயார் நிலையில் உள்ளது.
யாஸ் புயல் நாளை கரை கடக்கிறது. மேற்கு வங்க அரசு விடுத்த வேண்டுகோள் அடிப்படையில், மீட்பு மற்றும் நிவாரண நடவடிக்கையில் மாநில அரசுடன் இணைந்து செயல்பட கிழக்கு மண்டலத்தில் உள்ள இந்திய ராணுவம் தயார் நிலையில் உள்ளது.
புயல் நிவாரண நடவடிக்கைகளை மேற்கொள்ள தேவையான உபகரணங்கள், சிறப்பு வீரர்கள் அடங்கிய 17 குழுவினர் ஈடுபடுத்தப்பட்டுள்ளனர். இவர்கள் புருலியா, ஜர்கிராம், பிர்பும், பர்தாமன், மேற்கு மிட்னாபூர், ஹவுரா, ஹூக்ளி, நாடியா, 24 பரகனாஸ் வடக்கு மற்றும் தெற்கு ஆகிய பகுதிகளில் அனுப்பப்பட்டுள்ளனர்.
8 புயல் நிவாரண குழுக்கள், கொல்கத்தாவில் தயார் நிலையில் வைக்கப்பட்டுள்ளனர். தேவைப்பட்டால், இவர்கள் மேற்கு வங்கத்தில் உடனடியாக ஈடுபடுத்தப்படுவர்.
புயல் பாதிப்பில் சிக்குபவர்களை மீட்டு மருத்துவ சிகிச்சை அளிக்கவும், சாய்ந்து விழும் மரங்களை வெட்டி அகற்றவும், இந்த குழுவினர் தயார் நிலையில் உள்ளனர். இவர்கள் உள்ளூர் நிர்வாகத்துடன் இணைந்து செயல்படுவர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1721678
----
(Visitor Counter : 181
விவசாயத்துறை அமைச்சகம்
10 மாநிலங்கள், யூனியன் பிரதேசங்களில் இருந்து 177 புதிய மண்டிகள் வேளாண் பொருள்களின் சந்தைப்படுத்துதலுக்காக தேசிய மின் வேளாண் சந்தையுடன்  இணைக்கப்பட்டன.
வேளாண் சந்தைப்படுத்துதலை வலுப்படுத்துவதற்காகவும், அறுவடை செய்யப்பட்ட தங்களின் பொருள்களை ஆன்லைன் வலைதளம் மூலம் விற்கும் வசதியை விவசாயிகளுக்கு அளிப்பதற்காகவும், 177 புதிய மண்டிகளை தேசிய மின் வேளாண் சந்தையுடன்  இணைத்தலை மத்திய வேளாண் மற்றும் விவசாயிகள் நலன் அமைச்சர், திரு. நரேந்திர சிங் தோமர் இன்றுத் தொடங்கி வைத்தார். இன்று இணைக்கப்பட்ட மண்டிகளின் விவரம் பின்வருமாறு: குஜராத் , ஹரியாணா , ஜம்மு & காஷ்மீர் , கேரளா , மகாராஷ்டிரா , ஒடிசா , பஞ்சாப் , ராஜஸ்தான் , தமிழ்நாடு  மற்றும் மேற்கு வங்கம் . இந்த 177 மண்டிகள் கூடுதலாக இணைக்கப்பட்டப் பிறகு, நாடு முழுவதுமுள்ள தேசிய மின் வேளாண் சந்தை மண்டிகளின் எண்ணிக்கை 962 ஆகும்.
காணொளிக் காட்சி மூலம் புதிய மண்டிகளைத் தொடங்கி வைத்த திரு. தோமர், விவசாயிகளுக்கு மேலும் நன்மைகளை அளிப்பதற்காக தேசிய மின் வேளாண் சந்தை வலுப்படுத்தப்பட வேண்டும் என்றார். உழவர்களின் நன்மைக்காக தொழில்நுட்பத்தை சிறப்பாக பயன்படுத்த வேண்டும் என்பதற்காக பிரதமர் திரு. நரேந்திர மோடியின் எண்ணத்தில் உதித்தத் திட்டமே தேசிய மின் வேளாண் சந்தை வலைதளம் என்று அவர் கூறினார்.
ஏற்கனவே, 12 மாநிலங்கள் மற்றும் யூனியன் பிரதேசங்களில் இருந்து, 785 மண்டிகள் தேசிய மின் வேளாண் சந்தையுடன் இணைக்கப்பட்டு, 1.66 கோடி விவசாயிகள், 1.30 இலட்சம் வணிகர்கள் மற்றும் 71,911 இடைத் தரகர்கள் பயனர்களாக உள்ளனர். 9 மே, 2020 வரை, ரூ. 1 இலட்சம் கோடிக்கும் அதிகமான மொத்த மதிப்புடைய 3.43 கோடி மெட்ரிக் டன்கள் ; 37.93 இலட்சம் எண்ணிக்கையிலான மூங்கில், தேங்காய்கள், தேசிய மின் வேளாண் சந்தை தளத்தில் விற்கப்பட்டன. 1.25 இலட்சத்துக்கும் அதிகமான விவசாயிகளுக்கு நன்மை பயக்கும் விதமாக, ரூ. 708 கோடி டிஜிட்டல் பரிவர்த்தனை தேசிய மின் வேளாண் சந்தை தளம் மூலமாக செய்யப்பட்டன. மண்டி/மாநில எல்லைகளைத் தாண்டிய வணிகத்துக்கான வசதியை தேசிய மின் வேளாண் சந்தை அளிக்கிறது. மண்டிகளுக்கிடையேயான வணிகத்தில் 12 மாநிலங்களில் இருந்து 236 மண்டிகள் பங்கேற்ற நிலையில், தொலைவில் இருக்கும் வணிகர்களுடன் விவசாயிகள் நேரடியாகத் தொடர்பு கொள்ளும் விதமாக, மாநிலங்களுக்கிடையேயான வணிகத்தில் 13 மாநிலங்கள்/யூனியன் பிரதேசங்கள் பங்கேற்றன. தற்சமயம், உணவு தானியங்கள், எண்ணை வித்துகள், நார்ப்பொருள்கள், காய்கறிகள் மற்றும் பழங்கள் உள்ளிட்ட 150 பொருள்கள் தேசிய மின் வேளாண் சந்தையில் விற்கப்படுகின்றன. 1,005க்கும் அதிகமான விவசாயி தயாரிப்பாளர் அமைப்புகள் தேசிய மின் வேளாண் சந்தையில் தங்களை பதிவு செய்துக் கொண்டு, ரூ. 7.92 கோடி மதிப்பிலான 2900 மெட்ரிக் டன் வேளாண் பொருள்களை விற்றுள்ளன.
கொவிட்-19 பொதுமுடக்கச் சூழ்நிலையில் மண்டிகளில் கூட்டம் சேர்வதைத் தடுக்க, விவசாயி தயாரிப்பாளர் அமைப்புப் பிரிவு, சரக்குப் போக்குவரத்துப் பிரிவு மற்றும் eNWR சார்ந்த கிடங்குப் பிரிவு ஆகியவை மத்திய வேளாண் அமைச்சரால் 2 ஏப்ரல், 2020 அன்றுத் தொடங்கப்பட்டன. அன்றிலிருந்து, ரூ. 2.22 கோடி மதிப்புடைய 12048 குவிண்டால்கள் பொருள்களை, 15 மாநிலங்களில் இருந்து 82 விவசாயி தயாரிப்பாளர் அமைப்புகள் தேசிய மின் வேளாண் சந்தையில் விற்றுள்ளன. ஒன்பது சரக்குப் போக்குவரத்து சேவை அளிக்கும் நிறுவனங்கள் தேசிய மின் வேளாண் சந்தையுடன் கூட்டு சேர்ந்துள்ளதன் மூலம், தேசிய மின் வேளாண் சந்தை தொடர்புடையவர்களின் போக்குவரத்துத் தேவைகளுக்காக 2,31,300 போக்குவரத்து வசதி அளிப்பவர்கள், 11,37,700 சரக்குந்துகளை வழங்குகிறார்கள்.
பிரதமர் அலுவலகம்
யோகா உலகளவில் மாபெரும் வரவேற்பை பெற்றுள்ளது: பிரதமர்
வாழ்க்கையின் பல்வேறு பிரிவு மக்களுக்கு யோகா உதவுகிறது
யோகா உலகளவில் மாபெரும் வரவேற்பை பெற்றுள்ளது என்று பிரதமர் திரு நரேந்திர மோடி கூறியுள்ளார். தலைவர்கள், தலைமை நிர்வாக அதிகாரிகள், விளையாட்டு ஆளுமைகள், நடிகர்கள் உள்பட வாழ்க்கையின் பல்வேறு தரப்பினரும் தொடர்ந்து யோகா பயில்வதாகவும் அவர் கூறியுள்ளார். யோகா குறித்த வீடியோ ஒன்றை திரு மோடி பகிர்ந்துள்ளார்.
பிரதமர் டுவிட்டரில் கூறியிருப்பதாவது;
“கடந்த சில வருடங்களில், யோகா சர்வதேச அளவில் மகத்தான வரவேற்பை பெற்றுள்ளது. தலைவர்கள், தலைமை செயல் அதிகாரிகள், விளையாட்டு வீரர்கள்,நடிகர்கள் உட்பட பல்துறை பிரபலங்களும் நாள்தோறும் யோகப் பயிற்சியை மேற்கொள்வதோடு அதனால் பெற்ற நன்மைகளையும் பகிர்ந்து வருகின்றனர்.”
கப்பல் போக்குவரத்து அமைச்சகம்
பெருநிறுவன சமூகப் பொறுப்புணர்வு நடவடிக்கைகள் மூலம் துறைமுகங்களின் பணிகள்
சமூகப் பொறுப்புணர்வு வழிகாட்டுதல்களின்படி, சமூகப் பொறுப்புணர்வுத் திட்டங்களை செயல்படுத்த பெரிய துறைமுகங்களுக்கு அதிகாரம் அளிக்கப்பட்டுள்ளது.
பெரிய துறைமுகங்கள் ஒவ்வொரு ஆண்டும் அவற்றின் நிகர லாபத்தின் சதவீதத்தில் ஒரு குறிப்பிட்ட விகிதத்தை சமூகப் பொறுப்புணர்வு நடவடிக்கைகளுக்காக பின்வரும் விகிதாச்சார அடிப்படையில் ஒதுக்கவேண்டும்:
|
|
துறைமுக நிகர லாபம்
|
|
ஒரு நிதியாண்டில் சமூகப் பொறுப்புணர்வு செலவின வரம்பு
 லாபம்
|
|
ரூ.100 கோடிக்கும் குறைவான லாபம்
|
|
3 சதவீதம் முதல் - 5 சதவீதம் வரை
|
|
ரூ.100 கோடி முதல் ரூ.500 கோடி வரை லாபம்
|
|
2 சதவீதம் முதல் 3 சதவீதம் வரை
|
|
ரூ.500 கோடி மற்றும் அதற்கு மேல்
|
|
0.5 சதவீதம் முதல் 2 சதவீதம் வரை
.
2022-23ஆம் நிதியாண்டில் முக்கிய துறைமுகங்களின் சமூகப் பொறுப்புணர்வு நடவடிக்கைகளுக்கான செலவினங்கள் பின்வருமாறு:-
|
|
துறைமுகத்தின் பெயர்
|
|
2022-23 நிதியாண்டில் சமூகப் பொறுப்பு செயல்பாட்டுச் செலவு 
|
|
புதிய மங்களூர் துறைமுக ஆணையம்
|
|
2.07
|
|
கொச்சி துறைமுக ஆணையம்
|
|
1.52
|
|
சியாமாபிரசாத் முகர்ஜி துறைமுக ஆணையம்
|
|
0.41
|
|
பாரதீப் துறைமுக அதிகாரசபை
|
|
8.58
|
|
மர்மகோவா துறைமுக ஆணையம்
|
|
0.0027
|
|
காமராஜர் துறைமுக ஆணையம்
|
|
9.80
|
|
தீனதயாள் துறைமுக அதிகாரசபை
|
|
10.14
|
|
விசாகப்பட்டினம் துறைமுக ஆணையம்
|
|
0.27
|
|
வ.உ.சிதம்பரனார் துறைமுக ஆணையம்
|
|
1.84
|
|
ஜவஹர்லால் நேரு துறைமுக ஆணையம்
|
|
1.22
இத்தகவலை மத்திய துறைமுகங்கள் மற்றும் கப்பல் துறை அமைச்சர் திரு சர்பானந்தா சோனோவால் மக்களவையில் இன்று எழுத்துப்பூர்வமாக அளித்த பதிலில் தெரிவித்துள்ளார்.
தேர்தல் ஆணையம்
ஆந்திர பிரதேச சட்ட மேலவை உறுப்பினர்களுக்கான தேர்தல் அறிவிப்பு
ஆந்திர பிரதேச எம்எல்ஏக்களால் தேர்வு செய்யப்பட்ட, 5 சட்ட மேலவை உறுப்பினர்கள் குண்டுமாலா திப்பே சாமி, கும்மிடி சந்திய ராணி, வீர வெங்கண்ண சவுத்திரி, ஹேக் முகமது இக்பால், சுபாஸ் சந்திரபோஸ் பிள்ளை ஆகியோரின் பதவிக்காலம் 2021 மார்ச் 29ம் தேதியுடன் முடிகிறது.
இந்த காலியிடங்களுக்கு இரண்டு ஆண்டுகளுக்கு ஒரு முறை நடத்தப்படும் தேர்தலை நடத்த தேர்தல் ஆணையம் முடிவு செய்துள்ளது.
இதற்கான தேர்தல் 2021 மார்ச் 15ம் தேதி நடைபெறும் என தேர்தல் ஆணையம் அறிவித்துள்ளது. அன்றைய தினமே வாக்குகள் எண்ணப்பட்டு முடிவுகள் அறிவிக்கப்படும்.
கொவிட் நெறிமுறைகளுடன் இந்த தேர்தலை நடத்த ஆந்திர பிரதேச தலைமை செயலாளருக்கு தேர்தல் ஆணையம் உத்தரவிட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1699012
----
(Visitor Counter : 56
தகவல் மற்றும் ஒலிபரப்பு அமைச்சகம்
இந்தியாவின் சர்வதேச திரைப்படவிழாவின் பொன்விழா நிகழ்வுக்கு பதிவுத் தொடக்கம்
இந்த ஆண்டு இந்தியாவின் சர்வதேச திரைப்படவிழா பொன்விழாவாக இருப்பதால் சிறப்பு முக்கியத்துவம் பெற்றுள்ளது. 50-வது சர்வதேச திரைப்பட விழா கோவா மாநிலம் பனாஜியில் 2019 நவம்பர் 20 முதல் 28 வரை நடைபெற உள்ளது. 76 நாடுகளிலிருந்து 200-க்கும் அதிகமான சிறந்த திரைப்படங்கள் இதில் திரையிடப்பட உள்ளன. இந்தியப் பிரிவில் 26 கதைப்படங்களும், 15 கதையல்லாப் படங்களும் திரையிடப்படும். பல்வேறு மொழிகளில் 50 ஆண்டுகளுக்கு முன் வெளிவந்த 12 முக்கியமான திரைப்படங்களும் காண்பிக்கப்பட உள்ளன.
இந்தத் திரைப்பட விழாச் செய்தியைப் பதிவு செய்ய ஆர்வமுள்ள ஊடகவியலாளர்கள் இதன் பிரதிநிதியாகக் கலந்துகொள்வதற்கு பத்திரிகை தகவல் அலுவலகம் அழைப்பு விடுத்துள்ளது. இது பற்றிய விவரங்களை https://my.iffigoa.org/ என்ற இணையதளத்தில் காணலாம்.
விண்ணப்பங்களை நவம்பர் 10, 2019 வரை பதிவு செய்யலாம். மேலும் விவரங்களுக்கு கோவா பத்திரிகை தகவல் அலுவலகத்தைத் தொடர்பு கொள்ளலாம். மின்னஞ்சல் iffi-pib[at]nic[dot]in தொலைபேசி எண் 0832- 2226929.
-----
(Visitor Counter : 104
சமூக நிதி மற்றும் அதிகாரமளித்தல் அமைச்சகம்
மூத்த குடிமக்களுக்கான நலத்திட்டங்கள்.
நாடாளுமன்றத்தின் மக்களவையில் உறுப்பினரின் கேள்விக்கு இன்று எழுத்துப்பூர்வமாக பதிலளித்த மத்திய சமூக நீதி மற்றும் அதிகாரமளித்தல் அமைச்சர் டாக்டர் .வீரேந்திர குமார் கீழ்காணும் தகவல்களை அளித்தார்.
மூத்த குடிமக்களுக்கான தேசிய செயல் திட்டத்தை மதிப்பாய்வு செய்த சமூக நீதி மற்றும் அதிகாரமளித்தல் துறை, நாடு முழுவதும் உள்ள மூத்த குடிமக்களின் நலனுக்காக அடல் வயோ அபியுதாய் யோஜனா என அதை மறுபெயரிட்டுள்ளது. இத்திட்டத்தின் முக்கிய அம்சங்கள் பின்வருமாறு:-மூத்த குடிமக்களுக்கான ஒருங்கிணைந்த திட்டம்.மூத்த குடிமக்களுக்கான மாநில செயல் திட்டம்..ராஷ்ட்ரிய வயோஸ்ரீ யோஜனா.மூத்த குடிமக்களுக்கான வாழ்வாதாரம் மற்றும் திறன் முயற்சிகள்.வெள்ளி பொருளாதாரத்தை மேம்படுத்துதல்.முதியோர் பராமரிப்புக்காக பெருநிறுவன சமூக பொறுப்பு நிதியை முறைபடுத்துதல்.மூத்த குடிமக்களின் நலனுக்கான விழிப்புணர்வு மற்றும் திறனை வளர்ப்பதற்கான திட்டம் - பயிற்சி, விழிப்புணர்வு, உணர்திறன், மூத்த குடிமக்களுக்கான தேசிய உதவி எண் அமைத்தல்.
2021-22-ம் ஆண்டில் இதுவரை மூத்த குடிமக்களுக்கான ஒருங்கிணைந்த திட்டம் மற்றும்
ராஷ்ட்ரிய வயோஸ்ரீ யோஜனாவின் கீழ் முறையே 96530 மற்றும் 19431 பேர் பயனடைந்துள்ளனர்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1781358
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
தமிழ்நாடு உள்ளிட்ட மாநிலங்களில் நடைபெறவிருக்கும் ‘சாகர் பரிக்ரமா’-வை 2022 மார்ச் 5 அன்று மத்திய மீன்வளம், கால்நடை பராமரிப்பு மற்றும் பால்வளத்துறை அமைச்சர் திரு. பர்ஷோத்தம் ரூபாலா தொடங்கி வைக்கிறார்
தமிழ்நாடு உள்ளிட்ட மாநிலங்களில் நடைபெறவிருக்கும் ‘சாகர் பரிக்ரமா’-வை 2022 மார்ச் 5 அன்று மத்திய மீன்வளம், கால்நடை பராமரிப்பு மற்றும் பால்வளத்துறை அமைச்சர் திரு. .பர்ஷோத்தம் ரூபாலா தொடங்கி வைக்கிறார். இந்திய அரசின் மீன்வளம், கால்நடை பராமரிப்பு மற்றும் பால்வளத்துறை மற்றும் தேசிய மீன்வள வளர்ச்சி வாரியம் ஆகியவற்றால் குஜராத் அரசின் மீன்வளத் துறை, இந்திய மீன்வள ஆய்வு அமைப்பு, குஜராத் கடல்சார் வாரியம் மற்றும் மீனவ பிரதிநிதிகள் உடன் இணைந்து இது நடத்தப்படவிருக்கிறது.
‘விடுதலையின் அமிர்தப் பெருவிழா’-வின் ஒரு பகுதியாக குஜராத்தின் மாண்ட்வியில் உள்ள ஷ்யாமிஜி கிருஷ்ண வர்மா நினைவிடத்தில் தொடங்கும் இந்த முன்முயற்சி, கடலோர மீனவர்களின் பிரச்சனைகளை அறியும் முயற்சியாகும். குஜராத்தின் பிற மாவட்டங்களிலும், பிற மாநிலங்கள்/யூனியன் பிரதேசங்களிலும் அடுத்தடுத்த கட்டங்களில் இது ஏற்பாடு செய்யப்படும்.
குஜராத், டையூ, மகாராஷ்டிரா, கோவா, கர்நாடகா, கேரளா, தமிழ்நாடு, ஆந்திரப் பிரதேசம், ஒடிசா, மேற்கு வங்காளம், அந்தமான் & நிகோபார் மற்றும் லட்சத்தீவுகள் என அனைத்து கடலோர மாநிலங்கள்/யூனியன் பிரதேசங்களிலும் இதை நடத்த உத்தேசிக்கப்பட்டுள்ளது.
மார்ச் 5 அன்று நடைபெறவுள்ள நிகழ்வின் போது, மீனவர்கள், மீன் விவசாயிகள், இளம் மீன்பிடி தொழில்முனைவோர் போன்றவர்களுக்கு ப்ரதான் மந்திரி மத்ஸ்ய சம்பதா திட்டம் தொடர்பான சான்றிதழ்கள் / அனுமதிகள் வழங்கப்படும்.
மீன்வளத் துறையை மேம்படுத்துவதில் இந்திய அரசு முன்னணியில் உள்ளது. சுற்றுச்சூழலுக்கு உகந்த அணுகுமுறையுடன் கூடிய நிலையான மற்றும் பொறுப்பான வளர்ச்சியை உறுதி செய்வதற்காக பயனுள்ள மீன்பிடி நிர்வாகத்திற்கான ஒழுங்குமுறை கட்டமைப்புடன் மீன்வள மேலாண்மை திட்டங்களை அரசு உருவாக்குகிறது. தேசத்தின் உணவுப் பாதுகாப்பிற்காகவும், கடலோர மீனவ சமூகங்களின் வாழ்வாதாரத்திற்காகவும் கடல் மீன் வளங்களைப் பயன்படுத்துவதற்கும், கடல் சுற்றுச்சூழல் அமைப்புகளைப் பாதுகாப்பதற்கும் ‘சாகர் பரிக்ரமா’ பயணம் கவனம் செலுத்தும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1802149
நித்தி ஆயோக்
பொது தனியார் துறை கூட்டாண்மைக்கான தொற்றா நோய்களுக்கு சிகிச்சை அளிப்பது குறித்த விதிமுறைகள் – நித்தி ஆயோக் வெளியிட உள்ளது
கடந்த சில ஆண்டுகளாக ஒட்டுமொத்த நோய்கள் பிரச்சினையில் தொற்றா நோய்களின் பங்களிப்பு அதிகமாக உள்ளது. இதற்கு முன்பு நாட்டிலுள்ள பல்வேறு மாவட்ட மருத்துவ மனைகளில் தொற்றா நோய்கள் மற்றும் இனப்பெருக்கம் மற்றும் குழந்தை நலன் ஆகிய துறைகளுக்கு மட்டுமே முக்கியத்துவம் அளிக்கப்பட்டது. இதன் விளைவாக தொற்றா நோய்களை கையாளும் திறன் வெகுவாக மேம்படுத்தப்படவில்லை.
நித்தி ஆயோக் மற்றும் மத்திய சுகாதாரம் மற்றும் குடும்பநலத் துறை அமைச்சகம், மாநில அரசுகள் மற்றும் சுகாதாரத் துறை பிரதிநிதிகளுடன் இணைந்து மாதிரி சலுகை ஒப்பந்தத்தை உருவாக்கியுள்ளது. இது தொற்றா நோய்களைத்  தடுப்பதற்கான முயற்சிகள் மற்றும் சிகிச்சைக்கான சேவைகளுக்கு உதவும் வகையில் அமைக்கப்பட்டுள்ளது. முக்கியமாக 2-ம் மற்றும் 3-ம் நிலை நகரங்களில் உள்ள மாவட்ட மருத்துவ மனைகளில் இது அமல்படுத்தப்படும்.
இந்த விதிமுறைகள் மற்றும் மாதிரி சலுகை ஒப்பந்தத்தை மத்திய சுகாதாரம் மற்றும் குடும்பநலத்துறை செயலர் திருமதி பிரித்தி சூடான், நித்தி ஆயோக்கின் தலைவர் திரு. அமிதாப் கண்ட், நித்தி ஆயோக்கின் உறுப்பினர் டாக்டர் வி.கே. பால் ஆகியோர் வெளியிடவுள்ளனர்.
பிரதமர் அலுவலகம்
மூத்த தலைவர் திரு. தத்தாஜி சிரந்தாஸ் அவர்களின் மறைவுக்கு பிரதமர் இரங்கல்
பிரதமர் திரு.நரேந்திர மோடி, மூத்த தலைவர் திரு.தத்தாஜி சிரந்தாஸ் அவர்களின் மறைவுக்கு இரங்கல் தெரிவித்துள்ளார்.
திரு.மோடி சுட்டுரை வாயிலாக வெளியிட்டுள்ள செய்தியில், குஜராத் பாஜக வளர்ச்சிக்கு அவர் ஆற்றிய பங்கை நினைவு கூர்ந்துள்ளார். அன்னாரின் ஆத்மா சாந்தியடைய தாம் பிரார்த்திப்பதாகவும் கூறியுள்ளார்.
சுகாதாரம் மற்றும் குடும்ப நலத்துறை அமைச்சகம்
சுமார் 38 லட்சம் கொவிட் தடுப்பூசி டோஸ்கள் : மாநிலங்கள், யூனியன் பிரதேசங்கள் மற்றும் தனியார் மருத்துவமனைகள் வசம் உள்ளன
நாடு தழுவிய தடுப்பூசித் திட்டத்தின் ஒரு பகுதியாக, இந்திய அரசு இதுவரை, 58.31 கோடிக்கும் அதிகமான  கொவிட் தடுப்பூசி டோஸ்களை, மாநிலங்களுக்கும், யூனியன் பிரதேசங்களுக்கும், இலவசமாக வழங்கியுள்ளது. மேலும், 81,10,780 கொவிட் தடுப்பூசி டோஸ்களை கூடுதலாக வழங்கவுள்ளது.
இவற்றில், இன்று காலை 8 மணி வரையிலான தரவுகளின் அடிப்படையில், மொத்தம் 56,29,35,938 டோஸ் தடுப்பூசி  பயன்படுத்தப்பட்டுள்ளன.
சுமார் 38 லட்சம்  கொவிட் தடுப்பூசி டோஸ்கள், மாநிலங்கள், யூனியன் பிரதேசங்கள் மற்றும் தனியார் மருத்துவமனைகள் வசம் உள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1747281
எஃகுத்துறை அமைச்சகம்
இரும்புத்தாது துகள்கள் விற்பனை நிலவரம் குறித்து மத்திய எஃகு அமைச்சர் திரு ராம் சந்திர பிரசாத் சிங் ஆய்வு
இரும்புத்தாது துகள்களின் விற்பனை நிலவரம் குறித்து எஃகு பொதுத் துறை நிறுவனங்களான, இந்திய எஃகு ஆணையம்  மற்றும் தேசிய கனிம வளர்ச்சி கார்பரேஷன் நிறுவனத்தின் பிரதிநிதிகள் மற்றும் எஃகு அமைச்சக அதிகாரிகளுடன் மத்திய எஃகு அமைச்சர் திரு ராம் சந்திர பிரசாத் சிங் இன்று ஆய்வு கூட்டம் நடத்தினார்.
செயில் நிறுவனத்தின் சுரங்கங்களில் குவிந்துள்ள 70 மெட்ரிக் டன் இரும்புத்தாது இருப்பை விற்க மத்திய சுரங்கத்துறை அமைச்சகம் அனுமதி வழங்கியுள்ளதாகவும், அவை தொழில் நிறுவனங்களுக்கு கூடிய விரைவில் கிடைக்க, இரும்புத்தாது இருப்பு விற்கப்பட வேண்டும் என திரு ராம் சந்திர பிரசாத் சிங் குறிப்பிட்டார்.
இதற்கான தெளிவான திட்டத்தை தயாரிக்க வேண்டும் என அவர் அதிகாரிகளை கேட்டுக் கொண்டார்.
அனைத்து கனிமங்களும் நாட்டின் சொத்து, அது நாட்டின் வளர்ச்சிக்கு பயன்படுத்தப்பட வேண்டும் என அவர் கூறினார்.
இரும்புத்தாது துகள்களை, குறித்த காலக்கெடுவுக்குள் விற்பதற்கான திட்டங்களை செயில் மற்றும் என்எம்டிசி நிறுவனங்கள் தயாரிக்க வேண்டும் என அவர் உத்தரவிட்டார்.
சந்தையில் கூடுதல் மூலப் பொருட்கள் கிடைப்பதை உறுதி செய்ய, இரும்புத்தாது துகள்களை விற்பது, உற்பத்தியை அதிகரிப்பதற்கான தற்போதைய மற்றும் எதிர்கால செயல்திட்டம் குறித்து செயில் நிறுவன தலைவர் மற்றும் என்எம்டிசி நிறுவன தலைமை நிர்வாக இயக்குனர் ஆகியோர் மத்திய அமைச்சரிடம் விளக்கினர்.
------
(Visitor Counter : 148
எரிசக்தி அமைச்சகம்
முதல் பசுமை கால கடன் ஒப்பந்தத்தில் என்டிபிசி-ஆர்இஎல் நிறுவனம் கையெழுத்து
தேசிய அனல்மின் கழகத்தின்  100% துணை நிறுவனமான என்டிபிசி- புதுப்பிக்கத்தக்க எரிசக்தி நிறுவனம் , ரூ. 500 கோடி மதிப்பிலான அதன் முதல் பசுமை கால கடன் ஒப்பந்தத்தில் பேங்க் ஆஃப் இந்தியாவுடன் கையெழுத்திட்டுள்ளது. ராஜஸ்தானில் 470 மெகாவாட் சூரிய சக்தித் திட்டங்களையும், குஜராத்தில் 200 மெகாவாட் சூரியசக்தி திட்டங்களையும் உருவாக்குவதற்காக 15 ஆண்டுகால ஒப்பந்தத்தில் செப்டம்பர் 29-ஆம் தேதி இந்த நிறுவனம் கையெழுத்திட்டது.
என்டிபிசி-ஆர்இஎல் நிறுவனம் தற்போது 3,450 மெகாவாட் புதுப்பிக்கத்தக்க எரிசக்தி திட்டங்களை மேற்கொண்டு வருகிறது. அவற்றுள் 820 மெகா வாட் திறன் கொண்ட திட்டங்கள் நிறுவப்பட்டு வருவதுடன், 2,630 மெகாவாட் திறன் கொண்ட திட்டங்களுக்கான மின் கொள்முதல் ஒப்பந்தங்கள் நிலுவையில் உள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1759566
தகவல் மற்றும் ஒலிபரப்பு அமைச்சகம்
திரைப்பட படப்பிடிப்பு, படப்பிடிப்புக்கு பிந்தைய பணிகளுக்கு அனைவரும் விரும்பும் நாடாக இந்தியா உருவெடுக்கும்: அனுராக் தாக்கூர்
திரைப்பட படப்பிடிப்பு, தொழில்நுட்பத்தை பயன்படுத்துவோரின் ஒத்துழைப்புடன் நடைபெறும் படப்பிடிப்புக்கு பிந்தைய பணிகள் ஆகியவற்றுக்கு அனைவரும் விரும்பும் மையமாக இந்தியா மாறும் என மத்திய தகவல், ஒலிபரப்பு, இளைஞர் நலன் மற்றும் விளையாட்டுத் துறை அமைச்சர் அனுராக் சிங் தாக்கூர் உறுதிபடத் தெரிவித்துள்ளார். கோவா மாநிலத்தின் பனாஜியில் 53-வது இந்திய சர்வதேச திரைப்பட விழாவை அவர் தொடங்கிவைத்தார்.
ஒவ்வொரு ஆண்டும், திருவிழா பெரிதாகி வருகிறது. இந்த ஆண்டு பல பிரீமியர்கள் உள்ளன. இந்த ஆண்டு விழாவில் 79க்கும் மேற்பட்ட நாடுகளில் இருந்து 280 படங்கள் காட்சிப்படுத்தப்படுகின்றன. இது வரை நாம் என்ன செய்துள்ளோம் என்பதைப் பற்றி விழா விரிவாகப் பேசுகிறது என்று தொடக்க விழாவில் உரையாற்றிய அவர் கூறினார்.
“இந்த திரைப்பட விழாவுக்கான எனது பார்வை ஒரு நிகழ்வோடு மட்டும் நின்றுவிடுவதில்லை, மாறாக, அமிர்தப் பெருவிழாவிலிருந்து அமிர்த காலத்துக்கு மாறும்போது, இந்தியா சுதந்திரத்தின் 100வது ஆண்டைக் கொண்டாடும் போது, இத்திரைப்பட விழா எப்படி இருக்க வேண்டும் எனப்தை நோக்கமாகக் கொண்டதாகும். பிராந்திய படங்களுக்கான திரைப்பட விழாக்களை அதிகரிப்பதன் மூலம் இந்தியாவை அனைவரையும் உள்ளடக்கிய படைப்பாற்றல் மையமாக மாற்றுவதை நாங்கள் நோக்கமாகக் கொண்டுள்ளோம்,” என அவர் தெரிவித்தார்.
1952 ஆம் ஆண்டு தொடங்கப்பட்டதிலிருந்து, இந்திய சர்வதேச திரைப்பட விழா, உலகமே ஒரே குடும்பம் என்னும் கருப்பொருளில் வேரூன்றி உள்ளது, இது அமைதியான கூட்டுறவின் சாரத்தை உள்ளடக்கியது என்றார். "இந்தியாவின் அதிகரித்து வரும் உலகளாவிய பங்கு, ஜி20 தலைமைப் பொறுப்பு ஆகியவை, பிரதமர் திரு நரேந்திர மோடியின் தலைமையின் கீழ் 'ஒரே பூமி, ஒரு குடும்பம், ஒரு எதிர்காலம்' என்ற இந்த கருப்பொருளைச் சுற்றி வருகிறது." என்று அவர் தெரிவித்தார்.
சத்யஜித் ரே வாழ்நாள் சாதனையாளர் விருதுக்கு தேர்வு செய்யப்பட்டுள்ள ஸ்பெயின் நாட்டு இயக்குனர் கார்லஸ் சவ்ராவை அமைச்சர் பாராட்டினார். இந்த ஆண்டின் இந்திய திரைப்பட ஆளுமை விருது நடிகர் சிரஞ்சீவிக்கு வழங்கப்படும் என்றும் அவர் கூறினார். மணிப்பூர் சினிமாவின் 50 ஆண்டுகளை கொண்டாடும் வகையில், மணிப்புரி மொழியில் திரைப்படங்கள் திரையிடப்படவுள்ளதாகவும் அவர் தெரிவித்தார்.
தொடக்க விழாவிற்கு முன் ஒரு தொடக்கப் படம் திரையிடப்படுவது இதுவே முதல் முறை என்று அமைச்சர் குறிப்பிட்டார். 75 நாளைய இளம் படைப்பாளர்கள் முன்முயற்சியிலிருந்து உலக பிரீமியர்கள் வரை, ஒவ்வொரு ஆண்டும் நாங்கள் வித்தியாசமான ஒன்றைச் செய்ய முயற்சிக்கிறோம். சர்வதேச திரைப்பட வல்லுநர்களின் பங்கேற்பை எதிர்பார்க்கிறோம் என்று அமைச்சர் கூறினார்.